

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มิถุนายน 2564

เรื่อง การขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี   
 เมื่อวันที่ 23 มิถุนายน 2563

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3538

ลงวันที่ 12 พฤศจิกายน 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3583

ลงวันที่ 17 พฤศจิกายน 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3667

ลงวันที่ 26 พฤศจิกายน 2563

4. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 3887

ลงวันที่ 17 ธันวาคม 2563

สิ่งที่ส่งมาด้วย สำเนาหนังสือกรมป่าไม้ ด่วนที่สุด ที่ ทส 1602.42/8486

ลงวันที่ 18 พฤษภาคม 2564 จำนวน 1 ฉบับ

ตามที่ได้แจ้งเรื่องการเข้าทำประโยชน์ในพื้นที่ป่าไม้ และขอผ่อนผันตามมติคณะรัฐมนตรี   
เมื่อวันที่ 8 กรกฎาคม 2523 ในกรณีที่ปรากฏว่ายังมีส่วนราชการใดเข้าทำประโยชน์ในพื้นที่ป่าไม้ก่อนได้รับอนุญาต โดยขอให้จังหวัดแจ้งองค์กรปกครองส่วนท้องถิ่นยื่นคำขออนุญาตเข้าทำประโยชน์ในพื้นที่ป่าไม้ ภายใน 180 วัน นับตั้งแต่วันที่คณะรัฐมนตรีมีมติเมื่อวันที่ 23 มิถุนายน 2563 ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกรมป่าไม้ว่า ส่วนราชการและหน่วยงานของรัฐ  
ที่เข้าทำประโยชน์ในพื้นที่ป่าไม้ก่อนได้รับอนุญาตมีจำนวนมากไม่สามารถยื่นคำขอได้ทันกำหนด จึงได้เสนอคณะรัฐมนตรีเพื่อโปรดพิจารณารับทราบการดำเนินการและผลการดำเนินการตามมติคณะรัฐมนตรีเมื่อวันที่ 23 มิถุนายน 2563 และเห็นชอบขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ โดยให้ส่วนราชการหรือหน่วยงานของรัฐ ยื่นคำขออนุญาตเข้าทำประโยชน์ในพื้นที่ป่าไม้ภายใน 120 วัน นับตั้งแต่วันที่คณะรัฐมนตรี  
มีมติให้ขยายเวลาในการยื่นคำขออนุญาต ซึ่งคณะรัฐมนตรีได้ประชุมปรึกษาเมื่อวันที่ 11 พฤษภาคม 2564 ลงมติว่า รับทราบและเห็นชอบตามที่เสนอ ทั้งนี้ เมื่อครบกำหนดระยะเวลา 120 วันนับตั้งแต่วันที่คณะรัฐมนตรีมีมติเห็นชอบให้ขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ก่อนได้รับอนุญาตในครั้งนี้แล้ว ห้ามมิให้ส่วนราชการหรือหน่วยงานของรัฐใด เข้าทำประโยชน์ในพื้นที่ป่าไม้ก่อนได้รับอนุญาตอีกอย่างเด็ดขาด และหากปรากฏว่า ยังมีส่วนราชการหรือหน่วยงานของรัฐใดฝ่าฝืน ให้พิจารณาดำเนินการตามกฎหมายอย่างเคร่งครัด และพิจารณาเห็นว่า เพื่อให้การแก้ไขปัญหากรณีส่วนราชการหรือหน่วยงานของรัฐเข้าทำประโยชน์ในพื้นที่ป่าไม้ก่อนได้รับอนุญาตทุกกรณี ทุกหน่วยงาน ให้ครบถ้วนถูกต้อง

/เป็นไปตาม...

-2-

เป็นไปตามระเบียบและกฎหมาย ตามมติคณะรัฐมนตรีเมื่อวันที่ 11 พฤษภาคม 2564 เรื่อง ขยายเวลาในการยื่นคำขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ 23 มิถุนายน 2563   
ขอให้ส่วนราชการและหน่วยงานของรัฐ มายื่นคำขออนุญาตเข้าทำประโยชน์ในพื้นที่ป่าไม้ภายใน 120 วัน นับจากวันที่คณะรัฐมนตรีมีมติให้ขยายเวลาในการยื่นคำขออนุญาต (สิ้นสุดการยื่นคำขอวันที่ 7 กันยายน 2564) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ และขอความร่วมมือแจ้งองค์กรปกครองส่วนท้องถิ่นทราบ  
และถือปฏิบัติ

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ.....................................

ผอ.กสว...................................

ผอ.กง.ทช. .............................

หน.ง. ......................................

จนท. ......................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐๒ 2๔๑ ๙๐๐๐ ต่อ 2113

ผู้ประสานงาน นายนายฐนกริศน์ รัตนพงศ์กวี